als_Latn dik_Latn sag_Latn
Të dielën përfundoi punimet në Singapor Dialogu i 16-të i Shangri- La-së, në të cilin morën pjesë 22 përfaqësues në rang ministrash dhe 12 liderë dhe zyrtarë të lartë ushtarakë e studjues nga 39 vende të botës.
Anëtarët e delegacionit kinez dhe pjesmarrës të tjerë u ndalën në diskutimet e tyre në rrezikun bërthamor në Azi, modelin e ri të bashkëpunimit, përdorimin e teknikave të reja në fushën e mbrojtjes, masat për shmangien e konflikteve detare etj.
Gjatë diskutimeve në takim Zhou Bo, drejtor i Qendrës së Bashkëpunimit në fushën e sigurisë pranë Zyrës së jashtme të Ministrisë kineze të Mbrojtjes trajtoi vështirësitë në bashkëpunimin në fushën e sigurisë midis Kinës dhe SHBA-së.
" Diskutimi për çeshtje të sigurisë detare midis Kinës dhe SHBA-së i ngjan vështirësisë së përgjigjes ndaj pyetjes kush u krijua e para, pula apo veza. Kemi të bëjmë me një paradoks. Kina mendon se nëse SHBA-ja nuk ndërhyn këtu, atëhere nga vjen rreziku?. Por sipas palës amerikane, bazuar në Konventën detare të OKB-së ekziston liria e lundrimit dhe e fluturimit në ujërat detare. Nga ana e saj pala kineze sqaron se në të njejtën Konventë ka një nen ku përcaktohet qartë se për lirinë e lundrimit dhe fluturimit në ujërat detare duhet të respektohen vendet përreth tyre", tha në fjalën e tij Zhou Bo.
(Vera/ Eda Merepeza)
als_Latn als_Latn als_Latn als_Latn fij_Latn